Lingua pedemontese

Le lingua pedemontese (piemontèis in pedemontese, piemontese in italian) es un lingua neolatin parlate al nord de Italia, al region del Pedemonte (provincias de Turin, Cuneo, Alessandria, Asti, Vercelli e Biella), ubi tamben, excepte del italian, se parla occitan vivaroalpi, francoprovencial e germano (walser). 

Parlantes: circa 3 milliones e medie, secundo alicun informationes. Le parlantes de occitan e francoprovencial del region son in le majoritate, il pare, tamben competente in pedemontese. 

 Characteristicas 

 Phonologia 
Variationes phonetic principal que se ha producite in le passage del lingua latin al pedemontese: 
 Palatalisation del u (lat. lumen - lüm). 
 Perdita de vocales final tiro del a (lat. subito - subit). 
 In le infinitivos le a passa a e (lat. cantare - canté). 
 Simplification del geminates (lat. caballu - caval) 

Multe cambios phonetic que ha suffrite le pedemontese tamben se ha producite in le gallo. 

 Stato legal 
Del pedemontese, como lingua galloromanic, se parla jam in un resolution del Consilio de Europa (doc. 4745/12.10.81). Il ha un lege regional del Pedemonte que recognosce le pedemontese, le primari version del qual es del anno 1990, e que prevideva le inseniamento facultative de iste lingua al schola (n. 37/97). Le parlamento pedemontese, le 12/10/99, protestava unanimemente, a exception del abstention de un sol deputato de Refundation Communista, por le carentia de recognoscimento del idioma proprie por parte del Stato italian. 

 Inseniamento 
Le Lege regional numero 26 del 10 de april de 1990, in le articulo 3 (in italian: Conoscenza e diffusione del patrimonio linguistico regionale), puncto 1.a, dice que le Region favora le inseniamento e le apprendimento del patrimonio linguistic proprie. Iste norma era modificate por le Lege regional numero 37 de 17 de junio de 1997 que in le articulo 3.1.b garanti que facultativemente, al menos un hora al septimana, le alumnos del differente nivellos pote reciper cursos de historia, cultura e lingua pedemontese, occitan, francoprovencial e walser, con posto a le presuppositiones regional. Tamben, le region se facera posto del formation del professorato in iste materias. 

 Normaticisation 
Le grammatica normative plus usate, que codifica le graphia traditional adoptate por le majoritate de scritores actual, es le Gramàtica piemontèisa (1967) de Camillo Brero (Milo Bré), del qual tamben existe un version in italian. Ancora assi, le discussion super le graphia del pedemontese es ancora un question vive e polemic, inter alteres, por le influentia del orthographia italian, le singule que es cognoscite per un bon parte del pedemonteses. 

Le pedemontese commun es un "koiné" que prende como base le dialecto de Turin, le capital, con contributiones del resto de parolas. Le primari codification cognoscite es le Grammatica Pedemontese (1783) de Maurizio Pipino. 

 Vide etiam 
 Lingua pedemontese e interlingua

 Ligamines externe 
 Piedmontese - English Vocabulary 
 Vittorio Bertola - Introduction to Piemonteis 
 Il piemontese - Grammatica, sintassi, storia, detti, vocabolari 
 Vocabolario italiano-piemontese  

Categoria:Linguas italico-romanic
Categoria:Linguas de Italia
Categoria:Pedemonte